Koneessa ollut nainen kertoo, että kukaan ei loukkaantunut tilanteessa.

Yllä: Iltalehden lukijan videolla näkyy, kuinka ihmiset laskevat hätäliukumäestä.

Prahaan lähdössä olleessa Czech Airlinesin koneeessa havaittiin savua Helsinki-Vantaalla hieman ennen kello 16. Savu havaittiin, kun kone oli jo lähtenyt liikkeelle, mutta ei ollut vielä noussut.

Koneessa ollut matkustaja kertoo Iltalehdelle, että koneen sisällä havaittiin savua. Kone pysäytettiin ja matkustajat evakuoitiin hyppyliukumäkeä pitkin. Matkustajan mukaan kukaan ei loukkaantunut tilanteessa ja matkustajat olivat rauhallisia.

- Henkilökunta vaikutti hätääntyneemmältä, nainen sanoo.

- Onneksi selvittiin säikähdyksellä, hän jatkaa.

Juttua päivitetty kello 16.45: Tarkennettu tietoja.